Πατατοσαλάτα με κάππαρη και κρίταμο
Στην Άνδρο φτιάχνουν μια λιχούδικη εκδοχή της πατατοσαλάτας χρησιμοποιώντας ντόπια κάππαρη και κρίταμο.
500 γρ. πατάτες baby, καλά πλυμένες, με τη φλούδα τους και ολόκληρες, 1 κρεμμύδι ξερό, ψιλοκομμένο, 3 φρέσκα κρεμμυδάκια, ψιλοκομμένα, 2 κουτ. σούπας κάππαρη τουρσί, ξαλμυρισμένη και στραγγισμένη, 2 κουτ. σούπας κρίταμο, ξαλμυρισμένο και στραγγισμένο, 200 γρ. καρύδες τουρσί (τις αντικαθιστούμε με αγκιναράκια τουρσί), 1 κουτ. σούπας ξίδι, τα φύλλα από 2 κλαδάκια φρέσκια μαντζουράνα (ή 1 κουτ. γλυκού ξερή, τριμμένη), αλάτι, φρεσκοτριμμένο πιπέρι, 60 ml ελαιόλαδο
Για να φτιάξουμε την πατατοσαλάτα νησιώτικη με κάππαρη και κρίταμο, ξεκινάμε ρίχνοντας σε μια κατσαρόλα τις πατάτες, λίγο αλάτι και νερό που να τις καλύπτει και βράζουμε σε μέτρια προς δυνατή φωτιά για περίπου 45 λεπτά ή μέχρι να μαλακώσουν. Δοκιμάζουμε με ένα μαχαιράκι, που πρέπει να τις διαπερνά με ευκολία. Τις στραγγίζουμε και τις κρυώνουμε με νερό της βρύσης. Κόβουμε τις πατάτες στη μέση, τις βάζουμε σε ένα μπολ μαζί με τα υπόλοιπα υλικά, προσθέτουμε αλάτι, πιπέρι, ελαιόλαδο, ανακατεύουμε και σερβίρουμε.
Πατάτες